[image: gerbs_bw-02]JELGAVAS VALSTSPILSĒTAS PAŠVALDĪBA
JELGAVAS MĀKSLAS SKOLA







_____________________________________________________________________________
                     Reģ. Nr. 2875902360; Mazajā ceļā 2, Jelgavā, LV–3001; tālrunis 63023768, 63080181, 
e-pasts: makslas@izglitiba.jelgava.lv

APSTIPRINĀTS 
 ar Jelgavas Mākslas skolas direktores
                                                                                                         18.05.2026. rīkojumu JMS-1-9/26/16-1

Jelgavā

Noteikumi par izglītojamo mācību sasniegumu vērtēšanas kārtību profesionālās ievirzes izglītības programmā un pārcelšana nākamajā klasē un atskaitīšanas kārtība.
Izdoti saskaņā ar Ministru kabineta noteikumi Nr. 762
Rīgā 2023. gada 19. decembrī (prot. Nr. 62 18. §)
“Noteikumi par valsts profesionālās ievirzes izglītības standartu mākslu jomā”, Profesionālās izglītības likuma 23. panta otro daļu, Izglītības likuma 14. panta 19. punktu., kā arī MK noteikumu Nr.220 “Noteikumi par uzņemšanas kārtību profesionālās izglītības programmās un atskaitīšanu no tām” III sadaļu.( Rīgā 2023. gada 2. maijā (prot. Nr. 24 26. §)).
I. Vispārīgie noteikumi
Noteikumu mērķi un saturs
1. Jelgavas Mākslas skolas (turpmāk izglītības iestāde) “Noteikumi par izglītojamo mācību sasniegumu
vērtēšanas kārtību profesionālās ievirzes izglītības programmā” (turpmāk noteikumi) nosaka, kā tiek
vērtētas un izglītības iestādes obligātajā dokumentācijā atspoguļotas izglītojamo zināšanas un prasmes
profesionālās ievirzes izglītības programmā „Vizuāli plastiskā māksla II” (kods 20V 211 011) un  „Vizuāli plastiskā māksla IV” (kods 30V 211 011).
2. Izglītojamo mācību sasniegumu vērtēšanā ievēro 19.12.2023. MK noteikumu Nr.762 “Noteikumi par
valsts profesionālās ievirzes izglītības standartu mākslu jomā”, Profesionālās izglītības likuma 23. panta
otro daļu, Izglītības likuma 14. panta 19. punktu, kā arī MK noteikumu Nr.220 “Noteikumi par
uzņemšanas kārtību profesionālās izglītības programmās un atskaitīšanu no tām” III sadaļu.
3. Noteikumi nosaka:
3.1. izglītojamo un viņu likumisko pārstāvju informēšanas kārtību;
3.2. vērtējumu izteikšanas principus, veidus un izlikšanas metodiskos paņēmienus;
3.3. pārbaudījumu veidus, apjomu un vērtējumu skaitu;
3.4. pēcpārbaudījumu norises kārtību;
3.5. formatīvās un summatīvās vērtēšanas apzīmējumu lietošanu;
3.6. mācību sasnieguma vērtējumu uzlabošanas un apstrīdēšanas iespējas;
3.7. izglītojamo mācību sasniegumu dokumentēšanu.
4. Noteikumu mērķis ir sekmēt izglītojamo mācību sasniegumu vērtēšanas mērķu un uzdevumu
sasniegšanu:
4.1. sekmēt katra profesionālās ievirzes izglītības programmas izglītojamā nepieciešamo zināšanu,
prasmju un iemaņu apguvi, veicot objektīvu, profesionālu uz vienlīdzības pamatiem balstītu
izglītojamā mācību sasniegumu raksturojumu;
4.2. sekmēt izglītojamo atbildību par sasniedzamo rezultātu mācību procesā;
4.3. motivēt izglītojamos pilnveidot savus mācību sasniegumus;
4.4. pēc vajadzības veikt mācību procesa korekciju izglītojamo mācību sasniegumu
uzlabošanai;
4.5. veicināt sadarbību starp pedagogu, izglītojamo un vecākiem.
5. Vērtēšana ir mācību procesa sastāvdaļa, tāpēc veicama visā mācību gada laikā saskaņā ar izglītības
iestādes mācību darba grafiku, ievērojot pamatprincipus, izvēloties piemērotākos vērtējuma veidus,
pārbaudes formas un izstrādājot vērtēšanas kritērijus atbilstoši profesionālās ievirzes izglītības
standartam mākslu jomā, izglītības programmai un mācību priekšmetu programmām.
6. Noteikumi ir saistoši izglītības iestādes vadībai, pedagogiem, izglītojamajiem un izglītojamo
likumiskajiem pārstāvjiem (turpmāk vecāki).
Izglītojamo un viņu likumisko pārstāvju informēšanas kārtība.
7. Pedagogi katra mācību gada sākumā iepazīstina izglītojamos ar vērtēšanas noteikumiem un kārtību.
8. Vērtēšanas noteikumi ir pieejama izglītojamajiem, izglītojamā vecākiem un pedagogiem skolvadības
sistēmā E-klase (turpmāk E-klase), sadaļā “ iestādes aktualitātes”, kā arī izglītības iestādes
tīmekļa vietnē https://j-m-s.lv/ .
9. Visi aktuālie vērtējumi, kritēriji, kavējumi un komentāri tiek atspoguļoti E–klasē. E–klasē notiek saziņa
un informācijas apmaiņa starp izglītības iestādes vadību, pedagogiem, izglītojamajiem un viņu vecākiem.

II. MĀCĪBU SNIEGUMA VĒRTĒŠANAS PLĀNOŠANA
Vērtējumu izteikšanas principi, veidi un izlikšanas metodiskie paņēmieni.
10. Profesionālās ievirzes izglītības programmas saturā iekļauto zināšanu, prasmju, attieksmju un
kompetenču apguves vērtēšanas pamatprincipi ir šādi:
10.1. atklātības un skaidrības princips – izglītojamajam ir zināmi un saprotami plānotie sasniedzamie
rezultāti un mācību snieguma vērtēšanas kritēriji;
10.2. prasmju vai praktiskuma princips – kompetences prioritāri vērtē to praktiskā demonstrācijā;
10.3. metodiskās daudzveidības princips – mācību snieguma vērtēšanai izmanto dažādus vērtēšanas
veidus, formas un metodiskos paņēmienus;
10.4. objektivitātes princips – mācību snieguma vērtējums atspoguļo izglītojamā sniegumu vērtēšanas
brīdī attiecībā pret konkrētiem sasniedzamajiem rezultātiem (zināšanas, izpratne, prasmes mācību
jomā, caurviju prasmes), ikviena izglītojamā sniegumam piemēro līdzvērtīgus nosacījumus;
10.5. vērtējuma obligātuma princips – izglītojamajam nepieciešams iegūt vērtējumu visos
profesionālās ievirzes izglītības programmas „Vizuāli plastiskā māksla II” mācību priekšmetos.
10.6. Izglītības iestāde plāno un īsteno profesionālās ievirzes izglītības standartā noteiktos mācību
snieguma vērtēšanas veidus:
10.6.1. Formatīvā vērtēšana - nepārtraukta ikdienas mācību procesa sastāvdaļa, kas nodrošina
atgriezenisko saiti par izglītojamā tā brīža sniegumu attiecībā pret plānotajiem
sasniedzamajiem rezultātiem. Formatīvajā vērtēšanā netiek lietota 10 ballu skala. Formatīvie
vērtējumi neietekmē izglītojamā snieguma summatīvos vērtējumus;
10.6.2. Summatīvā vērtēšana - mācīšanās posma (piemēram, tēmas, izglītības programmas vai
tās daļas) apguves noslēgumā tiek organizēta vērtēšana, ko īsteno pedagogs vai izglītības
iestādes izveidota komisija, lai novērtētu un dokumentētu, kā izglītojamais ir apguvis plānotos
sasniedzamos mācīšanās rezultātus tēmas, temata, mācību priekšmeta noslēgumā vai kādā
līmenī izglītojamais apguvis profesionālās ievirzes izglītības programmas apguves prasībās
noteiktās zināšanas, prasmes, attieksmes un kompetences.
11. Izglītojamo sasniedzamo mācīšanās rezultātu apguves vērtēšanu iedala pēc vietas mācību procesā:
11.1. ievadvērtēšana - novērošana, saruna, aptauja, uzdevumu risināšana u.c., kas sniedz informāciju
pedagogam par izglītojamā sagatavotības līmeni un nosaka turpmākā mācību procesa gaitu. Tiek
izmantota formatīvā vērtēšana;
11.2. diagnosticējošā vērtēšana - sākotnējā rezultāta noteikšana mācību procesa un tēmas apguves
uzsākšanai, lai pedagogs noteiktu turpmākos darbības mērķus un plānotā atbilstību izglītojamo
sagatavotības līmenim. Tiek izmantota formatīvā vērtēšana;
11.3. kārtējā vērtēšana - notiek mācību procesa laikā. Tā ir mācību procesa operatīva un motivējoša
atgriezeniskā saite. Līdztekus vērtēšanai notiek arī mācīšanās. Tiek izmantota formatīvā vērtēšana
vai to vērtē ar atzīmi 10 ballu vērtēšanas skalā;
11.4. robežvērtēšana - notiek pēc lielākas tēmas apgūšanas. To veic, lai konstatētu izglītojamo mācību
sasniegumu līmeni konkrēta mācību priekšmeta vai tēmas ietvaros. Mērķis – uzlabot zināšanas,
prasmes; noskaidrot apgūtā mācību satura un sasniegto mācību mērķu savstarpējo atbilstību. To
vērtē ar atzīmi 10 ballu vērtēšanas skalā;
11.5. noslēguma vērtēšana - notiek mācību tēmas, semestra, gada un mācību priekšmeta noslēgumā,
lai noteiktu izglītojamo zināšanu un prasmju apguves līmeni, tā parāda, kā ir īstenotas mācību
programmas standarta un mācību priekšmeta programmas prasības. To vērtē ar atzīmi, 10 ballu
vērtējuma skalā.
12. Vērtējot izglītojamo mācību sniegumu, sasniegtais mācīšanās rezultāts izglītības programmas apguvē
tiek novērtēts ar summatīvo vērtējumu 10 (desmit) ballu skalā. Pietiekams vērtējums ir, ja izglītojamais
ir ieguvis vērtējumu vismaz “4 balles” gandrīz labi
Summatīvā vērtējuma izteikšana profesionālās ievirzes izglītības programmas apguvē
	Profesionālo kompetenču līmenis
	Nepietiekams 
	Pietiekams

	
	zems
	vidējs
	optimāls
	augsts

	Skaidrojums
	„ļoti, ļoti vāji”
	„ļoti vāji”
	„vāji”
	„gandrīz viduvēji”
	„viduvēji”
	„gandrīz labi”
	„labi ”
	„ļoti labi”
	„teica mi”
	„izcili”

	Vērtējums ballēs 
	1 
	2 
	3 
	4 
	5 
	6 
	7 
	8 
	9 
	10

	Sasniedzamais līmenis %
	1‒14 
	15‒29 
	30‒44 
	45‒59 
	60‒67 
	68‒75 
	76‒ 83 
	84‒91 
	92‒96 
	97‒ 100


Pārbaudījumu veidi, apjoms un vērtējumu skaits
13. Katra mācību gada sākumā, mācību priekšmeta pedagogs iepazīstina izglītojamos ar attiecīgā mācību
priekšmeta vērtēšanas plānu, kas ietver summatīvās vērtēšanas darbu skaitu, katram darbam piešķirto
svaru un mācību priekšmeta vērtējumu iegūšanas nosacījumus.
14. Summatīvo vērtējumu par mācību sniegumu jāsaņem visiem izglītojamajiem. Pirms mācību
uzdevuma vai pārbaudījuma, kurš tiks vērtēts ar summatīvo vērtējumu, pedagogs iepazīstina	
izglītojamos ar summatīvo vērtējumu izlikšanas principiem un kritērijiem.
Mācību sniegumu pārbaudījumi
	Pārbaudījuma veids 
	Mācību priekšmeti
	Vērtējuma biežums
	Vērtējuma veids 
	Vērtētājs

	Ikdienas pārbaudes darbi, par aktivitāti un paveikto darbu mācību stundā, par patstāvīgo darbu
	Visos mācību priekšmetos
	ikdienas mācību procesā
	formatīvais vērtējums 
	Pedagogs

	Mācību uzdevums tēmas ietvaros 
	Visos mācību priekšmetos
	Pēc nepieciešamības
	summatīvais vērtējums 
	Pedagogs

	Mācību uzdevums vai pārbaudījums tēmas noslēgumā (piemēram, pārbaudes darbs, radošais darbs)
	Visos mācību priekšmetos 
	Tēmas noslēgumā 
	summatīvais vērtējums 
	Pedagogs

	Semestra beigās pedagogi novērtē izglītojamā attieksmes un sasniegtos
	Visos mācību priekšmetos
	Semestra noslēgumā
	summatīvais vērtējums 
	Pedagogs



15. Semestrī ir jābūt vismaz diviem sekmīgiem vērtējumiem par paveikto ilgtermiņa darbu.
Katru paveikto darbu pedagogs novērtē 10 ballu skalā, pievienojot
vērtēšanas kritērijus. Pēc pedagogu ieskatiem var vērtēt arī darbu procesā. Vērtējums un kritēriji tiek
atspoguļoti E-klasē, sadaļā “mācību stunda”, izvēloties pārbaudes darba metodiku.
16. Semestra beigās pedagogi novērtē katra izglītojamā darbu un sasniegtos rezultātus visa semestra laikā
“semestra darba novērtējums”. Vērtēšana notiek 10 ballu skalā. Kritēriji un vērtējums tiek
atspoguļoti E-klasē, sadaļā “pārbaudes darbs”. Šis vērtējums ļauj pedagogam palielināt vai pazemināt
semestra vērtējumu, ņemot vērā izglītojamā attieksmes, semestra laikā sasniegtos rezultātus un
izaugsmi.
17. Izliekot semestra vērtējumu, ņem vērā visus izglītojamā iegūtos summatīvos vērtējumus semestra
ietvaros. Vērtēšana notiek 10 ballu skalā. vērtējums tiek atspoguļots E-klasē, sadaļā “1. semestra
vērtējums” vai “2. semestra vērtējums”.
18. Izliekot Gada un Gala vērtējumu priekšmetos - darbs materiālā, mēdiju pamati, dizaina pamati
mācību priekšmetu īstenošanas noslēgumā, ņem vērā izglītojamā iegūtos summatīvos vērtējumus abos
semestros.
19. Izliekot Gada vērtējumu, ņem vērā izglītojamā iegūtos summatīvos vērtējumus abos semestros. Gada vērtējums tiek atspoguļots E-klasē, sadaļā “Gada vērtējums”
20. Galīgo vērtējumu mācību priekšmetā veido mācību priekšmeta programmas noslēdzošā Gada
vērtējums. Galīgais vērtējums tiek ierakstīts sekmju izrakstā, ko izglītojamais saņem kopā ar apliecību
par profesionālās ievirzes izglītības programmas “Vizuāli plastiskā māksla II” (kods 20V 211 011)vai “Vizuāli plastiskā māksla IV” (kods 30V 211 011)apgūšanu. Galīgais vērtējums tiek atspoguļots E-klasē, sadaļā “Galīgais vērtējums priekšmetā”

III. PĒCPĀRBAUDĪJUMU NORISES KĀRTĪBA.
23. Izglītojamo var pārcelt nākamajā semestrī/klasē tikai ar sekmīgiem semestra un gada vērtējumiem. Par sekmīgiem vērtējumiem uzskatāmi visi summatīvie vērtējumi, kas nav zemāki par 4 ballēm.
24. Profesionālās ievirzes izglītības programmā pēcpārbaudījumi pēc mācību semestra vai mācību gada
noslēguma ar izglītības iestādes vadītāja rīkojumu var tikt noteikti izglītojamajam, kuru nav iespējams
pārcelt nākamajā semestrī/klasē atbilstoši šo noteikumu 23. punktam.
25. Profesionālās ievirzes izglītības programmā papildu mācību pasākumus, pēcpārbaudījumus mācību
priekšmetos, kuros izglītojamā mācību sniegumu gada vērtējums ir bijis zemāks par četrām ballēm vai
vērtējums nav saņemts, organizē šādā kārtībā:
25.1. izglītības iestādes Pedagoģiskā padome sēdē izskata konkrēto gadījumu, un lemj par
pēcpārbaudījumu noteikšanu vai nenoteikšanu;
25.2. izglītības iestādes vadītājs, pamatojoties uz Pedagoģiskās padomes lēmumu, ar rīkojumu nosaka
pēcpārbaudījumus atbilstoši mācību stundu skaitam nedēļā attiecīgajā mācību priekšmetā, kā arī
pēcpārbaudījuma laiku. Pēcpārbaudījumi ir īstenojami saskaņā ar izglītības iestādes vadītāja
noteikto grafiku, nepārsniedzot trīs nedēļas;
25.3. izglītības iestāde par papildu mācību pasākumiem, pēcpārbaudījumiem un to norises termiņiem
informē nepilngadīgā izglītojamā vecākus;
25.4. pēcpārbaudījuma vērtējumu noformē pēcpārbaudījuma protokolā;
25.5. izglītojamā mācību priekšmeta pēcpārbaudījumā iegūto vērtējumu pielīdzina mācību
semestra/gada vērtējumam attiecīgajā mācību priekšmetā.

IV. MĀCĪBU SASNIEGUMA VĒRTĒJUMU ATSPOGUĻOŠANA UN VĒRTĒŠANAS
ORGANIZĒŠANA

Formatīvās un summatīvās vērtēšanas apzīmējumu lietošana
26. Pedagogs E-klasē pēc katras stundas vai dienas beigās ieraksta ziņas par izglītojamo kavējumiem. Ja
izglītojamais nav apmeklējis stundu pedagogs žurnālā liek “n”. Informācija E-klasē ievadāma dienā,
kad notikusi mācību stunda.
27. Pedagoga noteiktie tēmas noslēguma pārbaudes darbi ir obligāti. Ja izglītojamais nepiedalās tēmas
noslēguma pārbaudes darbā, pedagogs E-klasē fiksē gan izglītojamā mācību priekšmeta (kursa),
moduļa stundas kavējumu („n”), gan obligāti veicamā temata nobeiguma darba neizpildi („nv”)
izņemot, ja E-klasē parādās atzīme (“n/s” vai "n/c"). Ierakstu “nv” pedagogs veic tikai 10 dienas
vai vienu mēnesi (ja slimots ilgāk par 2 nedēļām) pēc izglītojamā slimības vai citu attaisnotu
kavējumu beigām.
28. Izglītības iestādes dokumentācijā ir tiesības lietot apzīmējumu "nv" (nav vērtējuma), ja pedagogam
nav iespēju novērtēt izglītojamā sniegumu.
29. Formatīvā vērtēšana, kas ir ikdienas mācību procesa sastāvdaļa un nodrošina izglītojamajam un
pedagogam atgriezenisko saiti par izglītojamā tā brīža sniegumu pret plānotajiem sasniedzamajiem
rezultātiem. To vērtē mutiski un/vai ar apzīmējumiem „i” (ieskaitīts), „ni” (neieskaitīts) un %
(procentos). Ar apzīmējumiem „i” (ieskaitīts), „ni” (neieskaitīts) un % (procentiem) izsaka mācību
snieguma vērtējumu novērtējot audzēkņa iesaisti mācību procesā vai paveiktā apjomu un kvalitātes
atbilstoši izvirzītajiem mērķiem un sasniedzamajiem rezultātiem. Formatīvie vērtējumi neietekmē
vērtējumu mācību gada beigās. Formatīvo vērtēšanu veic:
29.1. par ikdienas pārbaudes darbiem;
29.2. par mājas darbiem;
29.3. par aktivitāti un darbu mācību stundā;
29.4. par patstāvīgo darbu.
30. Summatīvajā vērtēšanā vērtējumu izsaka ballēs (10 – "izcili", 9 – "teicami", 8 – "ļoti labi", 7 – "labi",
6 – "gandrīz labi", 5 – "viduvēji", 4 – "gandrīz viduvēji", 3 – "vāji", 2 – "ļoti vāji", 1 – "ļoti, ļoti vāji"),
izmantojot vienotas vērtēšanas kritēriju grupas (skat. tabulu “Summatīvā vērtējuma izteikšana
profesionālās ievirzes izglītības programmas apguvē”). To organizē mācīšanās laikā, kā arī mācīšanās
posmu noslēgumā (piemēram, uzdevuma, temata, semestra, mācību gada, mācību priekšmeta, izglītības
programmas noslēgumā), lai novērtētu un dokumentētu izglītojamā mācīšanās rezultātu. Summatīvo
vērtēšanu veic:
30.1. zināšanu un prasmju izvērtēšanas darbos, nobeidzot mācību darbu vai uzdevumu;
30.2. pārbaudījumos tēmas noslēgumā (piemēram, pārbaudes darbs, radošais darbs);
30.3. semestra beigās izvērtējot izglītojamā attieksmes un sasniegtos rezultātus visa semestra laikā
(“semestra darba izvērtējums”);
30.4. noslēguma pārbaudes darbos, mācību priekšmeta īstenošanas noslēgumā;
30.5. noslēguma eksāmenos, mācību priekšmeta īstenošanas noslēgumā;
30.6. Noslēguma darba aizstāvēšanā;
30.7. semestra un gada vērtējumā;
30.8. Galīgajā vērtējumā, mācību priekšmeta īstenošanas noslēgumā.
31. Izglītojamā papildu radošais darbs, gatavojoties dalībai konkursos, projektos, izstādēs var tikt novērtēts
summatīvi, atbilstoši izglītības iestādes izstrādātajiem vērtēšanas kritērijiem.
Mācību sasnieguma vērtējumu uzlabošanas un apstrīdēšanas iespējas
32. Katram izglītojamajam ir tiesības uzlabot vērtējumus.
33. Vērtējumus visos mācību priekšmetos var uzlabot tikai 1(vienu) reizi un tikai nesekmīgu vērtējumu,
iepriekš pārrunājot ar pedagogu pārbaudes darba un mācību sasniegumu rezultātus un vērtēšanas
kritērijus.
34. Izglītojamajam, saņemot “nv” tēmas noslēguma pārbaudes darbā kādā no mācību priekšmetiem, 10
(desmit) darba dienu laikā jāiegūst vērtējums.
35. Ja attaisnojošu iemeslu dēļ izglītojamais nav veicis darbu, kas ir vērtēts ar summatīvo vērtējumu,
pedagogs, izvērtējot konkrētā uzdevuma nozīmīgumu, var noteikt veidu nokavētās mācību vielas
apguvei un pārbaudes darba formai, kas var atšķirties no sākotnējā darba.
36. Izglītojamajam, kurš slimojis ilgāk par 2 (divām) nedēļām, ir iespēja saņemt iekavētās mācību vielas
apguves kārtošanas termiņa pagarinājumu līdz 1 (vienam) mēnesim, kā arī iespēju kārtot
pēc pārbaudījumus.
37. Pedagogs var nodrošināt papildu iespējas izglītojamajam demonstrēt sniegumu, ja pedagogam nav
bijusi iespēja objektīvi novērtēt izglītojamā sniegumu, vai, ja mācību gada noslēgumā vērtējums
izšķiras vienas balles robežās, vai izglītojamais ir izteicis vēlēšanos uzlabot vērtējumu.
38. Mācību snieguma vērtējumu var apstrīdēt mācīšanās posma noslēgumā, piemēram, mācību gada,
izglītības programmas noslēgumā, ja tas tieši ietekmē audzēkņa tiesības un intereses.
Izglītojamo mācību sasniegumu dokumentēšana
39. Izglītības iestādes mācību sasniegumu dokumentēšanai izmanto skolvadības sistēmu E-klase. E-klases
žurnāla (turpmāk E-žurnāls) lietošana nodrošina pedagogu, izglītojamo un vecāku saziņu un sadarbību
izglītojamā izaugsmei. Visi ieraksti E-žurnālā tiek veikti skaidri un nepārprotami, izmantojot atļautos
apzīmējumus.
40. E-žurnāls ir profesionālās ievirzes programmas pedagoģiskā procesa organizācijas un uzskaites
dokuments. Atbilstošus ierakstus par stundu norisi tajā veic priekšmetu pedagogi.
41. Priekšmetu pedagogi:
41.1. regulāri veic ierakstus par izglītojamo sekmēm un kavējumiem E-žurnālā, ja nepieciešams, veic
pārrunas ar izglītojamajiem un viņu vecākiem;
41.2. E-žurnālā pedagogi regulāri, nedēļas laikā, ieraksta ziņas par izglītojamo sekmēm, kavējumiem,
stundas tēmu un vērtēšanas kritērijiem attiecīgajā mācību priekšmetā;
41.3. priekšmetu pedagogiem ir pienākums informēt izglītības iestādes vadību un klases atbildīgo
pedagogu par izglītojamo problēmām kādā no mācību priekšmetiem;
41.4. slimības, komandējuma vai citu ar mācību procesu saistītu aktivitāšu gadījumā pedagogs,
atbilstoši apstiprinātajam mācību stundu sarakstam, atzīmējot jaunu mācību stundu, ailē "Piezīmes"
ieraksta tekstu “attaisnota prombūtne”;
41.5. mācību ekskursiju, izstāžu apmeklējumu, radošo eksperimentu nedēļas un citu tamlīdzīgu
aktivitāšu laikā vai tiekoties ar speciālistiem un citām personām, ja konkrētajā notikumā piedalās
visa klase, katrs mācību priekšmeta pedagogs, atbilstoši apstiprinātajam mācību stundu sarakstam,
atzīmējot jaunu mācību stundu, ailē "Piezīmes", ieraksta tekstu, kas atbilst konkrētajai situācijai;
41.6. brīvlaikā pedagogs, atbilstoši apstiprinātajam mācību stundu sarakstam, atzīmējot jaunu mācību
stundu, ailē "Piezīmes" ieraksta tekstu“brīvlaiks”;
41.7. oficiālās valsts likumdošanā noteiktās svētku brīvdienas E-klasē neraksta.
42. Klašu atbildīgie pedagogi:
42.1. seko līdzi izglītojamo kavējumiem un sekmēm;
42.2. komunicē ar savu klašu izglītojamajiem un vecākiem, informē tos par aktualitātēm, izmantojot E-klases pastu;
42.3. reģistrē vecāku atsūtītās, kavējumu attaisnojošās zīmes;
42.4. semestra un mācību gada beigās izdrukā un paraksta Liecības.
43. Ieraksti par mācību procesā gūtajiem sasniegumiem E-klasē veicami, izmantojot šādus apzīmējumus:
43.1. atbilstoši 10 ballu sistēmai no “1” - “10” ballēm;
43.2. „i” (ieskaitīts), „ni” (neieskaitīts) un % (procenti);
43.3. „nv” (nav vērtējuma);
43.4. „n” (kavēta mācību stunda).
44. Visi ieraksti e-žurnālā tiek veikti saskaņā ar izglītības iestādes noteikumiem - “Noteikumi par
skolvadības sistēmas E-klase lietošanu”.

V. Izglītojamā pārcelšana nākamajā klasē, pēc pārbaudījumu noteikšana un atskaitīšana

45.Izglītojamos, kuri mācību gada sākumā divu nedēļu laikā bez attaisnojoša iemesla neierodas uz nodarbībām, ar direktora rīkojumu var atskaitīt no izglītības iestādes.
46. Profesionālās ievirzes izglītības programmā izglītojamo ar izglītības iestādes vadītāja rīkojumu pārceļ profesionālās ievirzes izglītības programmas nākamajā klasē vai grupā, ja izglītojamais izpildījis valsts profesionālās ievirzes izglītības standartā un profesionālās ievirzes izglītības programmā  noteiktās prasības  un mācību gada noslēgumā vai pēc pārbaudījumā visos mācību priekšmetos saņēmis vērtējumu, kas nav zemāks par četrām ballēm.
47.  Papildu mācību pasākumi un pēc pārbaudījumi pēc mācību gada noslēguma ar izglītības iestādes vadītāja rīkojumu nosakāmi izglītojamam, kuru nav iespējams pārcelt nākamajā klasē.
48.  Papildu mācību pasākumus un pēc pārbaudījumus mācību priekšmetos, kuros izglītojamā mācību snieguma vērtējums ir bijis zemāks par četrām ballēm vai vērtējums nav saņemts, organizē šādā kārtībā:
48.1. ar vadītāja rīkojumu nosaka papildu pasākumus atbilstoši mācību stundu skaitam nedēļā attiecīgajā mācību priekšmetā, kā arī pēc pārbaudījuma laiku. Papildu mācību pasākumi un pēc pārbaudījumi ir īstenojami saskaņā ar izglītības iestādes vadītāja noteikto grafiku, nepārsniedzot trīs nedēļas, bet ne ilgāk kā līdz attiecīgā gada 25. augustam;
48.2. izglītības iestāde par papildu mācību pasākumiem, pēc pārbaudījumiem un to norises termiņiem informē nepilngadīgā izglītojamā likumisko pārstāvi, pilngadīgu izglītojamo vai atbildīgo amatpersonu.
48.3. Ja izglītojamais nav nokārtojis pēc pārbaudījumus līdz 25. augustam, ar direktora rīkojumu izglītojamo atskaita no Izglītības iestādes, paziņojot izglītojamam un izglītojamā vecākiem vai likumiskajiem pārstāvjiem.
49.Pēcpārbaudījuma vērtējumu noformē pēc pārbaudījuma protokola veidā. Izglītojamā mācību priekšmeta pēc pārbaudījumā iegūto vērtējumu pielīdzina mācību gada vērtējumam attiecīgajā mācību priekšmetā. Izglītības iestādes vadītājs izdod rīkojumu par tā izglītojamā pārcelšanu nākamajā klasē vai atskaitīšanu no minētās izglītības programmas apguves, kurš kārtojis pēc pārbaudījumu
50. Ja izglītojamā zināšanu un prasmju līmenis, izvērtējot mācību rezultātus, pārsniedz      mācību priekšmeta programmā paredzēto, izglītojamais var tikt pārcelts augstākā klasē mācību gada vidū ar Metodiskās komisijas vadītāja/pedagoga rekomendāciju.
51. Izglītojamo, kurš bez attaisnojoša iemesla sistemātiski, neapmeklē nodarbības un neievēro iekšējās kārtības noteikumus, no izglītības iestādes var atskaitīt mācību gada laikā, par to informējot izglītojamā vecākus vai likumiskos pārstāvjus.	
52. 7.klases izglītojamie, kuri neattaisnojošu iemeslu dēļ nav nokārtojuši semestra laikā noteiktos summatīvo vērtējumu pārbaudījumus vai vērtējums ir zemāks par 4 ballēm (ieskaites, skates, pārbaudes darbus), pie noslēguma pārbaudījuma netiek pielaists.
53. Izglītojamo var atskaitīt ar direktora rīkojumu, ja papildus termiņa laikā (2 kalendārās nedēļas no II semestra sākuma datuma) izglītojamais nav nokārtojis I semestra pēc pārbaudījumu vai vērtējums ir zemāks par 4 ballēm.
54. Ja izglītojamā mācību snieguma vērtējums mācību priekšmetā gadā ir bijis zemāks par 4 (četrām) ballēm vai vērtējums nav saņemts, izglītojamo nav iespējams pārcelt nākamajā klasē.
55. Latvijas Republikas Apliecību par profesionālās ievirzes izglītības apguvi un tās neatņemamu pielikumu – sekmju izrakstu izsniedz izglītojamajam, kurš:
55.1. apguvis profesionālās ievirzes izglītības programmu un ieguvuši nepieciešamo zināšanu un prasmju novērtējumu, nokārtojuši mācību programmā paredzētos mācību pārbaudījumus un noslēguma darbus, saņemot summatīvo vērtējumu ne mazāku par 4 ballēm;
55.2. turpinājis mācības papildu vienu gadu profesionālās ievirzes izglītības programmas 8. klasē mākslā, saņemot apliecību par profesionālās ievirzes programmas apguvi pēc papildu viena gada apmācības.
56. Izglītojamais kurš  nav apguvis profesionālās ievirzes izglītības programmu un nav ieguvis nepieciešamo zināšanu un prasmju novērtējumu, nav nokārtojis mācību programmā paredzētos mācību pārbaudījumus un noslēguma darbus, saņēmis zemāku summatīvo vērtējumu  par 4 ballēm-nesaņem apliecību par profesionālās ievirzes izglītību. Izglītojamais pēc pieprasījuma var saņemt Izglītības iestādes izziņu  ar sekmju izrakstu;
57. Izglītojamos, kuri saņēmuši apliecību par profesionālās ievirzes izglītības apguvi  atskaita no izglītojamo skaita ar direktora rīkojumu (VIIS sistēmā).
58. Izglītojamo, pamatojoties uz vecāku vai likumisko pārstāvju iesniegumu, kurā norādīts iemesls, no izglītības iestādes var atskaitīt ar direktora rīkojumu bez pedagoģiskās padomes lēmuma.
59. Ja vecāki kavē līdzfinansējuma maksas samaksu vairāk nekā 2 (divus) mēnešus, Izglītības iestādes direktors rakstiski brīdina par parāda samaksas termiņu vai iespēju slēgt vienošanos par parāda samaksu pa daļām. Ja mēneša laikā no brīdinājuma nosūtīšanas dienas parāds netiek samaksāts vai netiek noslēgta vienošanās par parāda samaksu, Izglītības iestādes direktors var lemt par izglītojamā atskaitīšanu no Izglītības iestādes un veikt parāda piedziņu normatīvajos aktos noteiktajā kārtībā, par to brīdinot Izglītojamā vecākus.

VI. NOSLĒGUMA JAUTĀJUMI

60. Noteikumi stājas spēkā 2026. gada 18. maijā.
61. Atzīt par spēku zaudējušiem 2024. gada 4.jūnija apstiprinātos Iekšējos noteikumus              “ Izglītojamo mācību sasniegumu vērtēšanas kritēriji un pārcelšana nākamajā klasē, un atskaitīšana’’.
62. Noteikumi ir pieejami izglītojamajiem, izglītojamo vecākiem un pedagogiem skolvadības sistēmā Eklase sadaļā “ iestādes aktualitātes”, kā arī izglītības iestādes tīmekļa vietnē
https://j-m-s.lv/ 

Direktore Anda Stankeviča
Direktores vietniece
mācību jomā Ilze Emse

